Odense Adresse-Contoirs Efterretninger, 1836-06-19
Fædrelandet. Provindsialstænderne for Nørre-Jylland. J Mødet den 13 Mai anmeldte den fremdeles fungerende Vicepræsident 3 indkomne Andragender, nemlig eet om Oprettelsen af Fyr paa Jyllands Østkyst og 2 om Brændeviinsbrænderier. J Justitsraad Fleischers Forfald oplæste Tobaksfabrikør Funder et Andragende fra Aarhuus Byes Borgere om Oprettelsen af een eller flere Filialbanker i Jylland. Heri ankes blandt andet over, at Man, saalænge Landets almindelige Bank bestyres af kjøbenhavnske Kjøbmænd, ikke kan vente nogen Fordeel for Provinds-Kjøbmændene, som da maae sørge for sig selv, med mindre Bankbestyrelsen vil blive nødt til at udvide sin Virkekreds til Provindserne, som vistnok trænge meere dertil end Hovedstaden, hvor der er en langt større Masse af Kapitaler. Proponenten udviklede endvidere, hvor ofte Handlende, i Jylland maae tilveiebringe de fornødne Kapitaler i Hamborg ved Kredit, og hvor sjeldent de kunne dække Vexlerne i rette Tid af Mangel paa Banko, endskjøndt Man rigtignok har den Ressource at sende Bankosedler til Kjøbenhavn og derfor indkjøbe Banko; men foruden at det koster Porto, Provision og Courtage, kommer en saadan Remisse sjelden til Hamborg for 14 Dage efter Pengenes Afsendelse. Endvidere maa den, som skal kjøbe Produkter og skaffe Penge, til en vis Tid, for Sikkerheds Skyld trassere 3 a 4 Uger for Tiden, og derfor tænke paa Dækning for sine Vexler 1 Maaned førend de forfalde i Udlandet; følgelig maa han betale ufornøden forøget Porto, Diskonto, 2 Gange Vexel og 1 Gang Accept, Provision og 3 Gange Courtage, for at benytte Penge i 4, høist 6 Uger. Følgen af Alt dette vil efter Proponentens Mening blive Provinds=Kjøbmændenes Ødelæggelse og at Handelen gaaer over i Fremmedes Hænder. Det bedste Middel herimod vilde Filialbanker være, der naturligviis, ligesom Moderbanken, maatte kunne gjøre Udlaan mod sikkre Hypotheker. Og i den Anledning foreslaaes Aarhuus, saavel for sin Betydenhed som sin Beliggenhed, som det Sted, hvor Man burde begynde med en Filialbank. Den Kongelige Kommissarius bemærkede blandt Mere, at mange af de i Forslaget forekommende Yttringer og Kjøbenhavn og den der mod Provindserne herskende Tænkemaade vare ubillige, da det nu vilde være vanskeligt at opgive nogen Handelsrettighed, som Hovedstaden, har fremfor de øvrige Stæder. Derimod bærer Kjøbenhavn høiere Konsumtion og Bygningsafgift end andre Kjøbstæder, og endskjøndt den, som Sæde for Hoffet og Regjerings kollegierne m.m., vel har adskillige Fordele, er det en Kjendsgierning, at dens Handel er aftagen meere end Provindsial stædernes, der meere end forhen handle direkte. Commissarius yttrede fremdeles, at Man uden Grund klagede over Kjøbenhavnernes Uvillighed til at lade andre Stæder vederfares Ret, og turde tillige paastaae, at Banken aldrig, i at tilstaae Laan, havde viist en snæverhjertet Forkjærlighed for Kjøbenhavn. Jmidlertid nægtede han ikke, at Bankens store Afstand fra Jylland kunde gjøre det ønskeligt for denne Provinds at have en Filialbank, hvortil der ogsaa ved Ok troi 4 Juli 1818 657 er taget Hensyn, men bemærkede tillige, at Jndretningen vilde dog blive nyttigst for den Stad, hvor den blev etableret, og maaskee fremkalde Klager af de andre Stræder. Agent Nielsen oplæste derpaa et Andragende om en Filialbanks Oprettelse i Aalborg, hvori han blandt andet yttrede, at Mange fra Jylland, som i sin Tid havde gjort Jndskud i Banken, endnu ikke efter 22 Aars Forløb havde havt nogen Fordeel heraf eller faaet Aktiebreve. Hertil bemærkede Kommissarius, at Tiden til Udbytte, ifølge Bankens Oktroi §27 fr. §20, endnu ikke var kommen. At Aktiebreve endnu ei vare udstædte, havde været til Jnteressenternes Gavn, da Man, inden Udbytte var at faae, allene kunde benytte dem til at sælge, og det vilde kun skee til Spotpriis. Han erindrede fremdeles om, at det ikke er Aktiebrevet, men den indfriede og cederede Obligation, der har været beqvem at laane paa, og at det altid har staaet i Vedkommendes egen Magt, ved Hæftelsens Jndfrielse at erholde en saadan Obligation. Derefter blev det eenstemmig besluttet, at disse tvende Andragender skulde behandles af en Kommittee, der tillige skulde tage tvende tidligere Forslag om samme Gjenstand i Overveielse, og bestaae af 5 Medlemmer (Nyegaard, Sponneck, Estrup, Otterstrøm og Lüttichau.)